Document ID: /roh_data/filtered/fineweb-2-filterrobots_roh.jsonl.gz/56669

Metoda da «top-down» en l’interpresa
Igl è l’incumbensa da la direcziun da resguardar la compliance en in’interpresa commembra, decisiva è però era la savida e la tenuta envers la compliance da mintga singul collavuratur. Quai pretenda da la direcziun da dar scleriment sin tut ils stgalims adequatamain als adressats, d’als dar sustegn e da dumandar suenter.
Fegls d’infurmaziun bain chapaivels
Impurtanta è stada la finamira: «Keep it short and simple!». Las interpresas ston pudair dar a lur collavuraturs manuals ch’èn clers e bain chapibels. En collavuraziun cun la SSIC ha la SGIC elavurà, ensemen cun experts externs da la ZHAW Scola da management e dretg, diesch fegls d’infurmaziun ch’èn disponibels en in ordinatur incl. ils princips da cumportament e quai online ed en furma stampada.
Concepziun identica
Tut ils fegls d’infurmaziun èn concepids a moda identica: fegl da titel, introducziun ed infurmaziuns generalas, cumportament lubì e scumandà, e per finir recumandaziuns da cumportament.
Exempels da la vita professiunala
Ils fegls d’infurmaziun cuntegnan en differents lieus exempels concrets da la branscha per illustrar ed exercitar.